רוד ואן ניסטלרוי

רוטחרוס יוהנס מרטינוס ואן ניסטלרוי (בהולנדית: Rutgerus Johannes Martinus van Nistelrooĳ, ‏האזנה‏Ⓘ‏, נולד ב-1 ביולי 1976 באוס, הולנד) הוא כדורגלן עבר הולנדי ששיחק בעמדת החלוץ, וכיום עוזר מאמן במנצ'סטר יונייטד. ואן ניסטלרוי עסק בבית הספר בספורט: טניס והתעמלות אמנותית, ושיחק בקבוצת הכדורגל המקומית בעיר הולדתו כבלם אחורי. קריירת הכדורגל המקצועית של ואן ניסטלרוי התחילה ב-1993, כשעבר לשחק בקבוצת דן בוס. אחרי ארבע שנות ניסיון, התקדם ואן ניסטלרוי ועבר לקבוצת הירנביין מהליגה הראשונה בהולנד, שם שיפר את יכולותיו כחלוץ. על מנת לשפר את רמת המשחק שלו, המליץ לו מאמנו החדש לראות את דניס ברגקאמפ משחק. בעקבות ההמלצה, נהג ואן ניסטלרוי לנסוע כ-200 קילומטר לבדו, כדי לצפות במשחקים בהם השתתף ברגקאמפ, וממנו הוא למד הרבה. את השיפור ביכולותיו ניתן לראות מכך, שאת עונתו הראשונה בהירנביין סיים עם 13 שערים ב-30 הופעות. ביום הולדתו ה-22, חתם ואן ניסטלרוי בפ.ס.וו. איינדהובן תמורת 4.2 מיליון ליש"ט, שיא בהעברות בין קבוצות הולנדיות. הוא החזיר את ההשקעה במהירות, כשהבקיע לראשונה בקבוצה נגד קבוצתו לשעבר כבר באוגוסט. עד סוף אוקטובר, ואן ניסטלרוי המשיך להרשים כשהבקיע שלושער במשחק של קבוצתו נגד ספרטה רוטרדם. ב-18 בנובמבר 1998, שותף לראשונה במשחק הנבחרת ההולנדית בתיקו 1-1 נגד גרמניה. את העונה הראשונה שלו בהירנביין, במאי 1999, הוא סיים כמלך השערים של הליגה ההולנדית, לאחר שהבקיע 31 שערים, זכה בתואר שחקן העונה בהולנד והגיע למקום השני בתואר כדור הזהב. בעונה הבאה עבר ואן ניסטלרוי לקבוצת פ.ס.וו. איינדהובן, בה השיג שיא הבקעות של 60 שערים בשתי עונות, ובשתיהן נבחר לכדורגלן השנה בהולנד. בעונת 1999/2000 כבש פעמיים שלושער מול אייאקס אמסטרדם. באפריל 2000 קרע ואן ניסטלרוי את הרצועה הצולבת והחמיץ את יורו 2000. באותם ימים התחבר מאוד עם אלכס פרגוסון. במרץ 2001, לאחר שהחלים מהפציעה, חזר לשחק וכבר במשחק הראשון שלו הבקיע צמד עבור קבוצתו. באותה תקופה החל לעורר את התעניינותם של מועדוני כדורגל גדולים באירופה, ולאחר שדחה הצעת רכישה מריאל מדריד, עבר ואן ניסטלרוי למנצ'סטר יונייטד ב-23 באפריל 2001, תוך שבירת שיא בריטי בסכום ההעברות: 19 מיליון ליש"ט. כדאיות ההשקעה לא הוטלה בספק כבר בעונתו הראשונה במדי השדים האדומים. הוא הבקיע במשחקו הראשון, בהפסד לליברפול במגן הקהילה, ומאז הבקיע שערים רבים: בעונתו הראשונה במנצ'סטר הבקיע 36 גולים. הישג זה מרשים במיוחד, לאור הפציעה שממנה סבל לפני כן ושאיימה לסיים לו את הקריירה. בעונת 2002/03, עונתו השנייה במועדון, הבקיע ואן ניסטלרוי 44 שערים והגשים את שאיפתו לזכות באליפות הפרמייר ליג. בנוסף, כבש פעמיים בשני משחקים מול ריאל מדריד במסגרת רבע גמר ליגת האלופות באותה שנה, אך לא הצליח להעפיל לשלב חצי הגמר. בעונתו השלישית במנצ'סטר, הראה יכולת חלשה יותר, אך עם זאת הבקיע 30 שערים עבור היונייטד. ב-7 בפברואר 2004 הבקיע את שעריו ה-100 ו-101 במספר במדי מנצ'סטר יונייטד, בצמד שכבש מול אברטון בניצחון 3–4 בגודיסון פארק. בעונת 2006/07 עבר ואן ניסטלרוי לשחק בריאל מדריד והוביל את קבוצתו לזכייה באליפות דרמטית. הוא סיים את עונתו הראשונה בקבוצה כמלך השערים של הליגה הספרדית עם 25 שערים בליגה ושערים נוספים בליגת האלופות. בעונה הבאה עזר לקבוצה לזכות באליפות נוספת עם 16 כיבושים. הוא החל היטב את עונת 2008/09 - כבש ארבעה שערים בשישה משחקים - אך נפצע בנובמבר 2008 ולא שותף בשאר משחקי העונה. ב-23 בינואר 2010 עבר ואן ניסטלרוי לקבוצת המבורג הגרמנית, וערך את הופעת הבכורה שלו בקבוצה ב-6 בפברואר מול פ.צ. קלן. את שער הבכורה שלו בקבוצה, כבש ואן ניסטלרוי ב-13 בפברואר מול קבוצת שטוטגרט כאשר רשם לזכותו הבקעת צמד. במהלך שהותו בגרמניה, קרע ואן ניסטלרוי את הרצועה בברך והיה חשש כי סיים את הקריירה. לפני עונת 2011/12 הוא הצטרף למאלגה. במאי 2012 הודיע ואן ניסטלרוי על פרישה מכדורגל לאחר 18 שנים. ואן ניסטלרוי היה חלק קבוע בסגל נבחרת הולנד בין השנים 1998 עד 2006. בשנת 2011 החליט בארט ואן מרוויק, מאמן נבחרת הולנד לצרף את ואן ניסטלרוי לסגל הנבחרת למוקדמות יורו 2012 עקב פציעותיהם של אריאן רובן וקלאס יאן הונטלאר, אך לא לסגל יורו 2012, מה שהוביל את ואן ניסטלרוי לפרוש מהנבחרת. ב-2014 הוכרז כי ואן ניסטלרוי יהיה עוזרו של חוס הידינק כמאמן הנבחרת. לאחר שאימן את קבוצות הנוער של פ.ס. וו. איינדהובן, במרץ 2014, הוכרז כי ואן ניסטלרוי יהיה עוזר מאמן נבחרת הולנד לאחר מונדיאל 2014. ב-25 ביוני 2018 ואן ניסטלרוי מונה למאמן פ.ס. וו. איינדהובן עד גיל 19. בדצמבר 2019 אושר כי ואן ניסטלרוי, לצד תפקידו בפ.ס.וו, ישמש כעוזר מאמן נבחרת הולנד לקראת יורו 2020. לקראת עונת 2022/2023 מונה ואן ניסטלרוי למאמן פ.ס. וו. איינדהובן כמחליפו של רוג'ר שמידט שעזב את תפקידו. הוא חתם על חוזה לשלוש שנים. כבר במשחקו הראשון בקבוצה זכה עמה בתואר מגן יוהאם קרויף, לאחר ניצחון 3-5 על אייאקס. ב-24 במאי 2023 הודיע על התפטרותו מתפקיד המאמן. ביולי 2024 חזר ואן ניסטלרוי למנצ'סטר יונייטד בתפקיד עוזרו של המאמן אריק טן האך. ואן ניסטלרוי הוא נוצרי קתולי. ביולי 2004 נישא לחברתו לאונטין סלאץ' ולזוג נולדו בת ובן. במהלך מונדיאל 2014 עבד ואן ניסטלרוי כפרשן עבור רשת התקשורת ESPN. כולל את הגביע ההולנדי, הגביע האנגלי, גביע המלך הספרדי והגביע הגרמני כולל את גביע הפוטבול ליג בגביע האינטרטוטו בליגת האלופות במגן יוהאן קרויף במגן הקהילה בסופר קאפ הספרדי בליגה האירופית התוצאות מסודרות בצורה: הולנד-היריבה אליפות הולנד (2) 1999/2000 2000/2001 מגן יוהאן קרויף 1998 אליפות אנגליה 2002/2003 גביע אנגליה 2003/2004 גביע הליגה 2005/2006 מגן הקהילה 2003 אליפות ספרד (2) 2006/2007 2007/2008 הסופר קאפ הספרדי 2008 כדורגלן השנה בהולנד (2) 1998/1999, 1999/2000 שחקן החודש בפרמייר ליג (3) דצמבר 2001, פברואר 2002, אפריל 2003 שחקן השנה ע"ש סר מאט באזבי (2) 2001/2002, 2002/2003 מלך שערי ליגת האלופות (3) 2001/2002, 2002/2003, 2004/2005 כדורגלן השנה בליגה האנגלית (התאחדות שחקני הכדורגל) 2001/2002 שחקן העונה בפרמייר ליג 2002/2003 נכלל בנבחרת השנה של אופ"א 2003 נכלל בפיפ"א 100 נכלל בנבחרת הטורניר של יורו 2004 מגן יוהאן קרויף: 2022 מדיה וקבצים בנושא רוד ואן ניסטלרוי בוויקישיתוף אתר האינטרנט הרשמי של רוד ואן ניסטלרוי רוד ואן ניסטלרוי, ברשת החברתית אקס (טוויטר) רוד ואן ניסטלרוי, ברשת החברתית אינסטגרם רוד ואן ניסטלרוי, באתר Transfermarkt רוד ואן ניסטלרוי, באתר Soccerway רוד ואן ניסטלרוי, באתר BDFutbol רוד ואן ניסטלרוי, באתר WorldFootball.net רוד ואן ניסטלרוי, באתר National Football Teams רוד ואן ניסטלרוי, באתר FootballDatabase.eu פרופיל המאמן, באתר Transfermarkt אילן הלפרין, רוד ואן ניסטלרוי עובר להמבורג, באתר ynet, 22 בינואר 2010 ynet, ואן ניסטלרוי סיים את העונה, וגם את הקריירה?, באתר ynet, 18 באפריל 2011 אילן הלפרין, חוזר לספרד: רוד ואן ניסטלרוי חתם במלאגה, באתר ynet, 1 ביוני 2011 ynet ספורט, רוד ואן ניסטלרוי הודיע על פרישה מכדורגל, באתר ynet, 14 במאי 2012 ynet, הולנד: רובן והונטלאר נפצוע, ואן ניסטלרוי זומן, באתר ynet, 21 במרץ 2011 מערכת אתר ערוץ הספורט, ‏רוד ואן ניסטלרוי לא יהיה בנבחרת הולנד, באתר ‏מאקו‏, 7 באפריל 2012 Van Nistelrooy joins Holland coaching setup, ESPN.co.uk "Van Nistelrooy to become PSV manager". BBC Sport (באנגלית בריטית). נבדק ב-2022-06-01. http://archive.thetablet.co.uk/article/4th-november-2000/15/what-dutch-football-tells-us "Ruud celebrates match of the day" (באנגלית בריטית). 2004-07-10. נבדק ב-2021-06-20. Silva and Van Nistelrooy join ESPN for World Cup, ESPN.com Ruud van Nistelrooy (באנגלית), באתר national football teams Ruud van Nistelrooy (באנגלית), באתר The Top Forward פרופיל, באתר האתר הרישמי של פ.ס.וו. איינדהובן, ‏04-07-2002 (באנגלית) פרופיל, באתר PSVWEB רשימת כל הכיבושים וההופעות של ניסטלרוי, באתר Eu Football (באנגלית)